**IDEAS PARA HOMILÍA CON NENOS**

**30 maio 2021**

Deus Trindade, encontro de amor,

compaña permanente

1. **VER: A cor de Deus**

**-** Hai algún tempo o grupo “*Viva la Gente”* cantaba una canción na que un neno preguntaba a seu papá ao deitarse: papá de que cor é a pel de Deus”? E

|  |  |
| --- | --- |
|  | el contestáballe que “negra, amarela, vermella e branca é; todos son iguais aos ollos de Deus”. E que “debemos aprender para o porvir, todos como fillos de Deus vivir”. Ver canción: <https://www.youtube.com/watch?v=4fdZj7LSo4U> |

***Que din os teus amigos de Deus?***

***Que é vivir como fillos de Deus?***

1. **XULGAR: Deus, encontro de amor**

- No evanxeo de hoxe, día da Stma. Trindade, **Xesús envía os**

**discípulos a anunciar o AMOR de Deus** Pai, Fillo e Espírito Santo

e dinos: **“sabede que eu estou convosco todos os días” Ver:**

[**https://youtu.be/PO9NE7F2\_PY**](https://youtu.be/PO9NE7F2_PY)

**QUE NOS QUERE DICIR?**

- **Hoxe é a festa da Stma. Trindade**, unha festa que nos revela o misterio e a grandeza de Deus.

**- Deus é Trindade, é tres nun, como unha** familia de tres: Pai, Fillo e Espírito Santo. Son distintos pero forman unha unidade, familia, comunidade.

- Fano debúxanos a Deus cun corazón, cun Amor en forma de pomba. A **Trindade é un encontro de Amor** no que flúe a relación entre o Pai, o Fillo e o Espírito Santo. Deus é Amor.

- Pero aos pais gústalles que os seus fillos se parezan a eles. **Deus quere que nós sexamos igualiños a El no Amor,** na relación de amor cos irmáns. No entanto somos imaxes ás veces un tanto **“descoloridas”** de Deus, polos borróns do egoísmo, da maldade e non nos portamos como “fillos de Deus” (2ª lectura). O amor, a fraternidade, han de ser as notas dos fillos de Deus.

- O evanxeo dinos ademais que **temos unha misión**: anunciar que temos un Deus que é máis bo que o pan, un Deus que nos coida, perdoa e salva…

- E aínda por riba, o evanxeo dinos que Deus **“está connosco todos os días, ata o final dos tempos”**. É dicir, que El quere ser **compaña permanente** na nosa vida. E que xamais nos fallará. *Somos dándonos:*

<https://www.youtube.com/watch?v=tMYgVUIN29M>)

***Paréceste a Deus? Como vivir a súa compaña permanente?***

1. **ACTUAR: Deus, compaña permanente.**

* Descobre a Deus contigo, como o teu colega e invócao. Ao levantarte, saúdao, conságrate a El, pídelle que te envolva co seu amor.
* Vive como fillo de Deus, con obras de amor, sentíndote feliz de crer nel. Reza con sentido “no nome do Pai”… Cultiva a túa vida interior: achégate aos sacramentos a recibir VIDA de auga, vida divina.
* Representade a anécdota de Sto. Agostiño que ve o neno intentando meter toda a auga do mar nun buraquiño. Escribide unha carta a un neno que di que Deus non existe ou que non cre en Deus.

***Que estás disposto a facer? E en grupo?***

Dios está aquí: https://www.youtube.com/watch?v=eik8ed3V\_\_s

**LECTURAS**

**DEUTERONOMIO 4,32-34.39-40:** *O Señor é o único Deus, alá arriba no ceo, e aquí abaixo na terra; non hai outro.*

**Moisés falou ao pobo, dicindo:** "Pregunta, pregunta aos tempos antigos, que che precederon, desde o día en que Deus creou ao home sobre a terra: houbo xamais, desde un extremo ao outro do ceo, palabra tan grande como esta?; oír cousa semellante?; hai algún pobo que oia, como ti oíches, a voz do Deus vivo, falando desde o lume, e sobreviva?; algún Deus intentou xamais vir buscarse unha nación entre as outras por medio de probas, signos, prodixios e guerra, con man forte e brazo poderoso, por grandes terrores, como todo o que o Señor, o voso Deus, fixo convosco en Exipto, ante os vosos ollos?

Recoñece, pois, hoxe e medita no teu corazón, que o Señor é o único Deus, alá arriba no ceo, e aquí abaixo na terra; non hai outro. Garda os preceptos e mandamentos que eu che prescribo hoxe, para que sexas feliz, ti e os teus fillos logo de ti, e prolongues os teus días no chan que o Señor, o teu Deus, che dá para sempre. *Palabra do Señor.*

**SAL. *32*:**

***Ditoso* o pobo que o Señor se escolleu como herdade.**

**ROMANOS 8, 14-17:** *Recibistes un espírito de fillos adoptivos, que nos fai gritar: Abba! (Pai).*

**Irmáns:** Os que se deixan levar polo Espírito de Deus, eses son fillos de Deus. Recibistes, non un espírito de escravitude, para recaer no temor, senón un espírito de fillos adoptivos, que nos fai gritar: Abba! **(Pai).**

Ese Espírito e o noso espírito dan un testemuño concorde: que somos fillos de Deus; e, se somos fillos, tamén herdeiros, herdeiros de Deus e coherdeiros con Cristo, xa que sufrimos con el, para ser tamén con el glorificados. *Palabra do Señor.*

**MATEO 28,16-20:** *E sabede que eu estou convosco.*

|  |
| --- |
| **Narrador:**Naquel tempo, os once discípulos fóronse a Galilea, ao monte que Xesús lles indicou. Ao velo, eles prostráronse, pero algúns vacilaban. Achegándose a eles, Xesús díxolles:  **Xesús:** *-Déuseme pleno poder no ceo e na terra. Ide e facede discípulos de todos os pobos, bautizándoos no nome do Pai, e do Fillo, e do Espírito Santo; e ensinándolles a gardar todo o que vos mandei.*  *E sabede que eu estou convosco todos os días, ata o fin do mundo.*  Palabra do Señor.  ***(Narrador-Xesús)*** |